Source: http://teleoff.gov.sk/index.php?ID=2422
Timestamp: 2017-08-16 17:27:35+00:00

Document:
ELEKTRONICKÝ ZBER DÁT
Vstup do on-line systému na zber dát Návod na prácu v on-line systéme
USMERNENIE k elektronickému zberu dát a k oznamovacej povinnosti podnikov
Úrad pre reguláciu elektronických komunikácií a poštových služieb, odbor ekonomickej regulácie (ďalej len „úrad“) podľa § 6 ods. 3 písm. a, b zákona č. 351/2011 Z.z., v znení neskorších predpisov (ďalej len „zákon o elektronických komunikáciách“) je národným regulačným a cenovým orgánom v oblasti elektronických komunikácií, ktorý podľa zákona o elektronických komunikáciách vykonáva reguláciu elektronických komunikácií na úrovni regulačných orgánov, aktívne sa podieľa na činnosti Orgánu európskych regulátorov pre elektronické komunikácie - BEREC (ďalej len "orgán európskych regulátorov") a podľa § 9 ods. 3 zákona o elektronických komunikáciách úrad poskytuje Európskej komisii a orgánu európskych regulátorov na základe odôvodnenej žiadosti informácie, ktoré Európska komisia alebo orgán európskych regulátorov požaduje na plnenie svojich úloh.
Podľa § 40 ods. 1) zákona o elektronických komunikáciách podnik alebo iná osoba, ktorá má práva a povinnosti podľa tohto zákona, sú povinní na základe písomnej a odôvodnenej žiadosti predložiť úradu v požadovanom rozsahu, forme a v lehote určenej úradom informácie alebo doklady súvisiace s ich činnosťou, ktoré sú potrebné na overovanie plnenia podmienok a povinností podľa tohto zákona, osobitného predpisu, rozhodnutia vydaného úradom alebo medzinárodných zmlúv, ktorými je Slovenská republika viazaná. Podľa § 40 ods. 3) písm. e) , f) a i) zákona o elektronických komunikáciách podnik je povinný predložiť informácie v rozsahu, forme a primeranej lehote určenej úradom, ktoré sú primerané a objektívne potrebné na určené štatistické účely, analýzu relevantných trhov a cenovú reguláciu. Podľa § 5 ods. 1 zákona o elektronických komunikáciách podnik je každá osoba, ktorá splnila oznamovaciu povinnosť podľa § 15 zákona o elektronických komunikáciách - § 2 ods. 2 písm. c) Obchodného zákonníka.
Elektronický zber dát pre analýzy, cenovú reguláciu, výpočet obratu a medzinárodné vykazovanie sa uskutoční prostredníctvom on-line systému na zber dát cez webové sídlo úradu, alebo priamo zadaním linku www.ezd.sk v júli 2017, t.j. od 01.07.2017 do 31.07.2017. Príslušné dotazníky pre zber dát žiadame vyplniť v lehote do 31.07.2017. Do on-line systému na zber dát je možné vstúpiť len na základe prihlasovacích identifikátorov. Prihlasovacím menom (login) do on-line systému je IČO spoločnosti (u zahraničných spoločností zapísaných v obchodnom registri inej krajiny je to kód, ktorý bol poskytovateľom elektronických komunikačných sietí a služieb zaslaný poštou do vlastných rúk) a prístupovým heslom je kód, ktorý bol poskytovateľom elektronických komunikačných sietí a služieb zaslaný poštou do vlastných rúk.
Údaje o poskytovaných službách v dotazníkoch č. 1 až 7 je potrebné poskytnúť za 1. polrok 2017, resp. počty k 30.06.2017. Výnosy v dotazníku č. 8 Ekonomické ukazovatele v oblasti elektronických komunikácií, je potrebné uviesť za celý rok 2016.
V dotazníku č. 8 v časti Celkový obrat za rok 2016 je potrebné uviesť celkový obrat realizovaný v priebehu roka 2016 za všetky činnosti, nielen z prevádzkovania elektronických komunikačných sietí a poskytovania elektronických komunikačných služieb.
Návod na prácu v on-line systéme je k dispozícií na stiahnutie vpravo hore tejto stránky.
Všetky dotazníky, ktoré nevyplníte je potrebné odovzdať prázdne.
V prípade, že už neposkytujete siete, služby alebo siete a služby v oblasti elektronických komunikácií je potrebné to oznámiť úradu v zmysle § 15 ods. 1 zákona o elektronických komunikáciách. Formulár na splnenie oznamovacej povinnosti (zámeru, zmeny a ukončenia činnosti) nájdete na http://www.teleoff.gov.sk/index.php?ID=26 .
Vyššie uvedený formulár adresujte na:
Kontaktnou osobou pre oblasť oznamovacej povinnosti podľa § 15 ods. 1 zákona o elektronických komunikáciách je:
Mgr. Andrea Marič: andrea.maric@teleoff.gov.sk tel.: 02/57 881 451
Ak ste si v zmysle § 15 ods. 1 zákona o elektronických komunikáciách splnili oznamovaciu povinnosť, ale v sledovanom období ste ešte neposkytovali žiadne siete alebo služby v oblasti elektronických komunikácií, žiadame Vás, aby ste dotazníky odovzdali prázdne a danú skutočnosť uviedli do poznámky ku všetkým dotazníkom.
Ak Vami poskytované služby nie sú predmetom zberu údajov, žiadame Vás, aby ste stručný popis služieb, ktoré ste poskytovali v sledovanom období, uviedli do poznámky ku všetkým dotazníkom.
Podľa § 73 ods. 1 písm. b) zákona o elektronických komunikáciách úrad uloží podniku, ktorý nesplnil alebo porušil niektorú z povinností ustanovených týmto zákonom podľa § 40 ods. 1 až 3, pokutu od 200 EUR do 5% z obratu podniku za predchádzajúce účtovné obdobie (§ 73 ods. 4 zákona o elektronických komunikáciách).
Vyplnenie tohto zberu dát Vás nezbavuje povinnosti vyplývajúcej zo všeobecného povolenia č. 1/2014 na poskytovanie elektronických komunikačných sietí alebo elektronických komunikačných služieb čl. IV, bod 1 ods. 2: "Za účelom vydania rozhodnutia úradu o určení výšky administratívnej úhrady je podnik povinný predkladať vyhlásenie o presnej výške tržieb súvisiacich výlučne s poskytovaním sietí alebo služieb, a to každoročne do 10. apríla. Vyhlásenie o presnej výške tržieb musí byť podpísané štatutárnym zástupcom alebo oprávnenou osobou".
Kontaktné osoby k elektronickému zberu dát:
všetky dotazníky okrem dotazníka č. 5:
Mgr. Eva Janušková: eva.januskova@teleoff.gov.sk tel.: 02/57 881 410
Ing. Peter Jarábek: peter.jarabek@teleoff.gov.sk tel.: 02/57 881 411
dotazník č. 5:
Ing. Jakub Cíba, PhD.: jakub.ciba@teleoff.gov.sk tel.: 041/56 25 255
Dotazníky k zberu dát za 1. polrok 2017 budú k dispozícii až od 01.07.2017.

References: § 6
 § 9
 § 40
 § 40
 § 5
 § 15
 § 2
 § 15
 § 15
 § 15
 § 73
 § 40